84 
Ülési jegyzőkönyvek. 
évben kifejlett munkássága. A természettudományi szakosztály 
4 ülést tartott, az orvosi hatot. A természettudományi szak- 
osztályban Krzis Ágoston, Langer Sándor, Posch Károly és 
Seidl Sándor tartottak önálló kutatások alapján álló nagyérdekü 
előadásokat. Az orvosi szakosztályon Dr. Candea, Dr. Dobrovits 
Mátyás, Dr. Potucsek Ernő, Dr. Schmid Hugó, Dr. Schwarz Andor 
és Dr. Velits Dezső mutattak be különösebb eseteket, illetve 
tartottak saját észleléseiken alapuló előadásokat. Különösen 
ki kell emelnem azt a beható vitát, mely a múlt év nagy or- 
vosi eseménye, az Ehrlich-féle Salvarlan körül a szakosztályban 
elhangzott és melyet Dr. Dobrovits Mátyásnak szakszerű 
előadása vezetett be. Az orvosi szakosztályban meleg 
kitüntetésben volt része Dr. Tauscher Bélának, kit a királyi 
kegy az udvari tanácsosi címmel tüntetett ki. Méltán büszkék 
vagyunk rá mindnyájan, mert ő különösen az egyesületünk 
iránt mindig a legmelegebb érdeklődést tanúsította, úgy is mint 
hosszú éveken át az orvosi szakosztály elnöke, úgyis mint 
egyesületünk legrégibb választmányi tagja, kinél legnagyobb 
ritkaságba ment, ha egy választmányi ülésről hiányzott. 
Az elmúlt évben megkíséreltük, hogy a természetbará- 
tokat fesztelen összejövetelekre bírjuk, hogy minden hónaj> 
második és utolsó kedjén összeüljünk, hogy azokat a természeti 
jelenségeket megbeszélés és megvitatás tárgyává tegyük, melye- 
ket időközben észlelni alkalmunk volt. Az első összejövetelek 
még elég látogatottságnak örvendeztek, de már az utolsókon 
meglátszott a hagyományos magyar szalmatűz, mely nagyot 
lobban és hirtelen elalszik. 
Tagjaink száma az elmúlt esztendőben 4 kilépéssel és 1 
elhalálozással csökkent. A halál Szalay Ödön kir. tanácsost 
ragadta ki körünkből, kinek emlékét kegyelettel fogjuk őrizni. 
Uj tagfelvétel volt 5, úgy, hogy tagjaink száma egyforma maradt. 
A kilépettek közül különösen szorosan kell kiemelnem 
Baumler András tagtársunkat, aki hosszú ideig az egyesületnek 
telt önzetlen szolgálatai és kiváló irodalmi működése által tűnt 
ki. A választmány, hogy Baumler érdemeit kellőképen méltassa, 
azt az indítványt terjeszti a közgyűlés elé, hogy határozza el, 
hogy Biiumler Andrást az egyesület tiszteletlieli tagjává vá- 
lasztja meg. 
